ক্ষুদ্রঋণের প্রয়োজনীয়তা আগেও ছিল এখনও আছে। এটিকে বেশি অর্থপূর্ন, ফলপ্রসূ করতে হলে বিছু পরিবর্তন প্রয়োজন। ক্ষুদ্রঋণ বিতরনে অবৈধ লেনদেন কঠোরভাবে বন্ধ করা উচিৎ । আর সুদমুক্ত হওয়া প্রয়োজন। সারা পৃথিবীতে কিছুকাল যাবৎ মাইক্রোক্রেডিট যে পদ্ধতিতে দারিদ্র বিমোচনের মাধ্যম হিসেবে বিবেচিত হচেছ তার প্রকৃত রূপ হচ্ছে আধুনিক পদ্ধতিতে দাদন ব্যবসা। ১৯৯৭ সালের শেষভাগে বিশ্বব্যাংক গভীর উদ্বেগ প্রকাশ করে বলে, বাংলাদেশের সরকার ও এনজিও সমূহের সবচেষ্টা সত্ত্বেও সর্বসাকুল্যে প্রতিবছর শতকরা দশমিক আটভাগ হারে দারিদ্র্য বৃদ্ধি পেতেই থাকবে। এই ধরনের পরিস্থিতি বিবেচনায় ক্ষুদ্রঋণ অত্যন্ত গুরুত্বপূর্ন। কেননা পল্লীর মহিলারা বা মধ্যম ধরনের শহরের অধিবাসীরা এসব ক্ষুদ্রঋণ দিয়ে ছোট খাট ব্যবসা করতে পারে কর্মসংস্থান সৃষ্টি করতে পারে। বিনিয়োগ ও সঞ্চয়ের দ্বারা পরিবারের অর্থনৈতিক অবস্থার পরিবর্তন ঘটাতে পারে।